Source: http://lex.justice.md/md/328536/
Timestamp: 2018-12-15 11:06:50+00:00
Document Index: 30793069

Matched Legal Cases: ['articolul 12', 'articolul 14', 'articolul 15', 'articolul 97', 'articolul 133', 'articolul 225', 'articolul 228']

ID intern unic: 328536
pentru completarea Codului fiscal nr.1163-XIII din 24 aprilie 1997
Publicat : 18.07.2008 în Monitorul Oficial Nr. 127-130 art Nr : 498 Data intrarii in vigoare : 01.01.2009
Art.I. - Codul fiscal nr.1163-XIII din 24 aprilie 1997 (republicat în Monitorul Oficial al Republicii Moldova, ediţie specială din 8 februarie 2007), cu modificările ulterioare, se completează după cum urmează.
1. La articolul 12 se introduce punctul 41) cu următorul cuprins:
“41) Venit estimat - venit apreciat (rezultat) prin aplicarea metodelor şi surselor indirecte în cadrul controalelor fiscale ca urmare a instituirii posturilor fiscale.”.
2. La articolul 14 alineatul (1) se introduce în final textul: “Ca obiect al impunerii este considerat venitul estimat în conformitate cu art.225.”.
3. La articolul 15 se introduce litera d) cu următorul cuprins:
“d) pentru agenţii economici al căror venit a fost estimat în conformitate cu art.225 - în mărime de 15% din depăşirea venitului estimat faţă de venitul brut înregistrat în evidenţa contabilă de agentul economic.”.
4. La articolul 97 se introduce alineatul (31) cu următorul cuprins:
“(31) În cazul aplicării metodelor şi surselor indirecte de estimare a sumei obligaţiei fiscale, valoarea impozabilă a livrării impozabile se consideră valoarea estimată în conformitate cu art.225.”.
5. La articolul 133 alineatul (1) se introduce litera h1) cu următorul cuprins:
“h1) emite decizii asupra cazului de încălcare fiscală stabilit în urma aplicării prevederilor art.225;”.
6. La articolul 225:
alineatul (1), se introduce în final textul: “Metodele şi sursele indirecte de estimare a obligaţiilor fiscale se folosesc şi în cadrul controalelor fiscale ca urmare a instituirii posturilor fiscale în conformitate cu art.146.”
se introduc alineatele (3)-(5) cu următorul cuprins:
“(3) Drept bază pentru estimarea veniturilor din vînzări (prestări servicii) servesc livrările zilnice de mărfuri şi servicii înregistrate pe perioada funcţionării posturilor fiscale.
b) perioadele de funcţionare a posturilor fiscale sînt de cel puţin 30 de zile calendaristice, iar diferenţa dintre perioadele de activitate este de cel puţin 60 de zile calendaristice;
(4) Estimarea obligaţiilor fiscale se efectuează pentru perioada de la începutul anului fiscal pînă la instituirea primului post fiscal şi între perioadele de funcţionare a posturilor fiscale, pentru lunile în care media zilnică a livrărilor înregistrate în evidenţa agentului economic este mai mică de 70% din media zilnică a livrărilor înregistrate în perioadele de funcţionare a posturilor fiscale.
În baza rezultatelor estimării obligaţiilor fiscale, Inspectoratul Fiscal Principal de Stat sau organul fiscal teritorial, în cazul delegării atribuţiilor respective de către Inspectoratul Fiscal Principal de Stat, emite decizie asupra cazului de încălcare fiscală.
(5) Prevederile prezentului articol se aplică asupra genurilor de activitate specificate în secţiunile C, G, H, I ale Clasificatorului activităţilor din economia Moldovei (CAEM) din 9 februarie 2000.”
7. La articolul 228 se introduce alineatul (8) cu următorul cuprins:
“(8) Nu se calculează majorare de întîrziere (penalitate) pentru neachitarea obligaţiilor fiscale estimate în conformitate cu art.225 pentru perioada fiscală de pînă la data emiterii deciziei asupra cazului de încălcare fiscală.”.
Art.II. - Prezenta lege se pune în aplicare de la 1 ianuarie 2009.
Nr.144-XVI. Chişinău, 27 iunie 2008.